الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد فالنهارده بازن الله تعالى هيبقى معنا درس اه جديد من دروس
سلسلة فن الحياة. قلنا الدروس دي بنتناول فيها مواضيع متنوعة. لكن ما ينفعش حد ماشي في طريق الى الله سبحانه وتعالى يبقى مش فاهمها ان هي بتفرق كتير في فهمه لقضايا اساسية بتواجهه او احنا بنحاول نجمع بعض المواضيع اللي بتجعل الانسان عنده بصيرة بالطريق الى الله
سبحانه وتعالى وآآ في نفس الوقت زي ما قلنا هي آآ امور لا يستغني عنها اي سائر الى الله سبحانه وتعالى. فاحنا النهاردة هنتكلم عن فن لطيف اسمه فن مواجهة البلاء. فن مواجهة البلاء. البلاء. هذه الكلمة
اللي هي اول ما بنسمعها بيجي على طول عندنا ايه خوف كده شوية بلاء تحس ان انت ايه متوقع مصيبة تحصل او كارثة او او وده يدل برضو على انك انت مش فاهم كويس الموضوع اللي مش فاهم اصلا الموضوع من اساسه طب تتعامل معه ازاي؟ هيواجهه ازاي
ازاي هيتعامل ازاي مع الابتلاءات المتنوعة اللي في الحياة فالموضوع محتاج شوية ترتيب انا النهاردة رتبت لكم الكلام كالعادة يعني برتب الموضوع واحد اتنين تلاتة اربعة كده علشان نمشي مع بعض لغاية ما نوصل تلاقي الدنيا في اخر الدرس بازن الله تعالى منيرة معاك الدنيا نورت خلاص تقول لي تمام انت كده
جاوبتني تقريبا على كل الاسئلة اللي ايه؟ اللي عندي. ولو حد عنده سؤال يعني مثلا انا ما وطيتوش ممكن يقوله لي. بعد المحاضرة بحيس ان احنا ممكن نغطيه في درس تاني ما عنديش اي ايه
اي مشكلة لكن على حسب ما الدرس بيستوعب بنحضر يعني. فخلينا نبدأ ده اول نقطة عايز اتكلم فيها النهاردة. وحسميها اصل الحكاية نقطة اصل الحكاية دي بتفرق معنا كتير. ان هي دايما اه اي شيء له بداية. فاللي ما يفهمش البداية مش بيفهم هو ايه اللي بيحصل بعد كده. فدايما لما
انت بتفهم الموضوع بدأ ازاي؟ بيديك على الاقل الدنيا بتبتدي تفهم هو ايه ايه الاحداس اللي بتحصل بعد هذه البداية؟ طبعا لو قلنا ايه هي اه بداية بداية قصتك بداية قصتي لازم نرجع بقى لاعمق من ذلك بكثير. لان بداية قصتي وقصتك هي بداية اول مخلوق على هيئتنا او او الادمية واول البشر
هو ادم عليه وعلى نبينا الصلاة والسلام. كل الاحداث اللي بتحصل في حياتنا مرتبطة بالايه؟ بالنقطة الفيصلية ديت. خلق ادم. فدايما ما ما ينفعش اي حد يتكلم عن قضية البلاء او اي قضية وجودية في الحياة الا لما لازم يمر على النقطة دي تاني ويفتكرها تاني كويس
ان تسبيت النقطة دي بيفسر حاجات كتير من اللي هيجي بعد كده. خلق ادم. لماذا خلق الله ادم اصلا ابتداء؟ الله تعالى كان له مخلوقات تسبحه سبحانه وتعالى ويسبح رعده بحمده يسبح له ما في السماوات وما في الارض وان من شيء الا يسبح بحمده
عليك فالسابحات سبحا. فهؤلاء يسبحون الله سبحانه وتعالى بكرة وعشيا. لكن كل هذه المخلوقات من الملائكة او الجبال او الطير او او او هذه الملائكة هذه الكائنات لم يكن عندها اختيار. ولم يكن عندها آآ ارادة
ان تخالف او يكون عندها ارادة لان تعصي اصلا. فكانت مجبولة جبلة فيها الطاعة لا يعصون الله ما امرهم. فحتى الجبال وهذه اشياء عرض عليها ان تكون مختارة تختار عرض عليها الامانة. قال انا عرضنا الامانة. الامانة اللي هي ان انت تبقى مكلف. يبقى عندك اختيارات
ممكن اعصي ممكن اطيع يبقى لي جنة ونار بالتالي ما هي دي ترتب عليها دي. فعرض ربنا على الجبال هذه الاشياء انا اعرضنا الامانة على على السماوات والارض فابينا ان يحملنها واشفقنا منها. قالوا لها احنا ايه؟ خلينا كده بلا ارادة للشر ولا
دار مخالف احنا نريد ان نسبحك. بس مش هيبقى لكم جنة ونار. خلاص ما هي دي قصاد ديت. هتبقى مجبول على الطاعة يبقى خلاص مش هيبقى فيه حساب. مش هيبقى فيه
سنة ونار يوم القيامة الحاجات دي هتفنى وينتهي الامر. حملها الانسان فخلق الله الانسان لهذه الغاية. ربنا اراد العبادة الاكمل الاتم. ايهما اكمل في العبودية ان الانسان يعبد الله وليس له اختيار ان هو ما يعبدهوش والا ان يعبده وهو عنده اختيار تاني ان هو ما يعبدوش عادي جدا. لا شك الاكمل ان يكون العبودية اختيارية
وان يكون هذا الامر نابعا عن ارادة. اراد زلك هو اراد ان يعبد الله سبحانه وتعالى. اختار ذلك مختارا لم يجبره احد. فده بالنسبة لله سبحانه وتعالى هذه العبادة الاكمل بلا شك الاتم. فكل هذه المخلوقات وان كانت تعبده لكن الله اراد ان يخلق مخلوقا يعبده بارادة
بارادة وعنده الاختيار التاني. فخلق ادم. وطبعا علشان يكلف لازم يبقى عنده امكانيات مش عند اي حد فتميز ادم بامكانيات هائلة بالنسبة لباقي المخلوقات. العقل والعلم وهذه الاشياء علم ادم الاسماء كلها
هداية بصيرة الفطرة هذه الاشياء التي قد تكون يعني مش عند كل الايه؟ المخلوقات. العقل خصوصا العقل. ولقد كرمنا بني ادم. فادم كم كرم بالعلم وكرم بالعقل وهذه الاشياء. طالما انا هكلفك يبقى لازم ادي لك الايه؟ ادي لك الادوات اللي هكلفك بها مش ممكن اكلفك وانت عاجز. ما عندكش الادوات. قال الم نجعل له
عينين ولسانا وشفتين وهديناه النجدين يبقى عنده بصيرة يقدر يعرف الخير من الشر ويقدر يميز هذه الامور بالنسبة لادم تكون ايه؟ واضحة. وفي نفس في الوقت علشان يبقى فيه تكليف لازم يبقى فيه مقاومة. فخلق له نفس. هذه النفس يعني آآ تحب الشهوات. وهذه النفس
لا تنظر للعواقب. فربنا جعل له عقل ونفس. العقل بيبص لعواقب. لذلك ايه؟ الانسان لما يعقل ما بيقعش. لذلك اهل النار يقولوا ايه؟ قالوا لو كنا اسمع اوي او نعقل ما كنا في اصحاب السعير. احنا عملنا كل حاجة غلط بس عمرنا ما كنا بنفكر ايه؟ ايه اللي هيحصل بعد كده؟ هي النفس كده النفس بتعمل
قل له ما بتفكرش مش مهم هيحصل ايه بعد كده؟ المهم ان احنا نعمل اللي احنا عايزينه وخلاص. لكن العقل هو اللي ايه؟ بيوقفها. لا نعمل دي ليه؟ ما هي دي عاقبتها ايه؟ طب وبعد كده؟ طب وايه الحكاية
طب واللي هيحصل العقل هو دايما اللي ايه بيحجمك. فربنا يجعل له عقل هديناه النجدين وجعل له نفس النفس دي بقى جامحة طموحة ظلوا ما جهول عجول. فصار الايه؟ صار فيه مقاومة. النفس قابلة لان هي تأمره بالسوء وغير زلك. وبعد كده دي كانت
طبيعة الا لو ربنا خلقه ما فيش اي مقاومة يبقى ما فيش معنى للايه؟ للاختبار. ما فيش اختبار كله هينجح. ما فيش اصلا مقاومة. ثم بعد كده جت النقطة بعد كده وهي الكمالة بقى. لما ربنا جعل ادم بهذه الصفات طبعا امر الملائكة تسجد له بشرف ادم. وللعلم الذي عنده. وكان في وسط
ازيك يا مين ؟ ابليس لان ابليس كان اعبد الجن وكان بيتعامل معاملة الملائكة. فكان هو فاهم ان اي حاجة بتتقال للملائكة بتتقال له بالايه بالتبعية ما يجيش حد يعمل ايه؟ فكيك قوي ويعتزر عن الشيطان يقول لك طب ما هو ربنا امر ليه؟ الملائكة هو الشيطان نفسه ما قالش كده عشان نبقى ايه؟ نطلع مش
الشبهة دي لو كان الموضوع ده عزر كان اول واحد قاله مين الشيطان فمتتولاش الدفاع عن ايه مجرم هو كان عنده الدفاع ومقلوش اصلا هو فاهم كويس ان اي حاجة بتتقال ملائكة هي بتايه بتتقال له. فلزلك ربنا قال ما منعك ان تسجد اليه؟ اذ
مرتك مع انه ما امروش. لكن اذ قلنا للملائكة اسجدوا لادم. فدي شيء مفهوم. معروف ربنا يعلم هذا الامر وابليس يعلم هذا الامر الموضوع منتهي. فابليس طبعا كما هو معلوم ابى استكبر قال ااسجد لمن خلقت طينا هذا الذي كرمت علي لان
الى يوم القيامة لاحتنكن ذريته الا قليلا. قال انظرني الى يوم يبعثون. قال فبعزتك لاغوينهم اجمعين. قال لاتينهم هم من بين ايديهم ومن خلفهم وعن ايمانهم وعن شمائلهم ولا تجد اكثرهم شاكرين هنا بدأت العداوة. العداوة بين
ادم وبين ابليس. العداوة انما نتجت من ابليس بسبب افعاله. ولا ادم كان في غفلة من هذا ما يعلم. لكن بدأت العداوة. لكن اعداء لم تكن ظاهرة لادم. لسة غير واضحة. فكان الاختبار الاول لكي يعرف ادم من عدوه الحقيقي. فابتلاه
الله سبحانه وتعالى الابتلاء الاول لا تأكل من هذه الشجرة. خش الجنة اسكن انت وزوجك الجنة كلا منها حيث شئتما. رغدا الكلام دوت لكن لا تقربا هذه شجرة فتكون من الظالمين. وسوس لهما الشيطان. ازل لهما الشيطان ليبدي لهما ما ووري عنهما من سوآتهما. بدأ الشيطان يمكر لادم. حتى لدرجة
انه اقسم له بالله انه ينصحه. عندما يقول له كل من الشجرة قاسمهما اني لكما لمن الناصحين. اقسم له بالله انه لو اكل من شجرة سيكون ملكا وسيكون من الخالدين وما زال به حتى كالعادة من الشجرة وهذا الامر يعني تم ويعني قدر الله وما شاء فعل. اكل ادم من الشجرة
عندما اكل الشجرة باتت لهما سوءاتهما طفق يخصفان عليهما من ورق الجنة ناداهما ربهم. هو دي بقى الايه؟ اللي كان المطلوب يحصل. وكان في قدر الله طبعا يعني ان ربنا قدر هذا للحكمة البالغة. لماذا يأكل ادم من الشجرة لتكون لتتم الحكمة؟ الم انهكما عن تلكم الشجرة. واقل لكما
ان الشيطان لكم عدو مبين. قال ربنا ظلمنا انفسنا وان لم تغفر لنا وترحمنا لنكونن من الخاسرين. قال اهبطوا بعضكم لبعض عدو. اديك عرفت ايه؟ عرفت مين عدوك الايه؟ الحقيقي. واديك اتعلمت الدرس علشان تنقله بعد كده لزريتك
ويفضل المشهد دوت والقصة دي تتكرر في القرآن عدة مرات علشان ما ننساش اصل الحكاية. نزل ادم عليه السلام هنا بدأ التكليف طالما نزلت يبقى في تكاليف قال قلن اهبطا منها جميعا كم سورة طه؟ فاما يأتينكم مني هدى تكليف هيجي تكليف فمن اتبع هداه
فلا يضل ولا يشقى. من اعرض عن زكري فان له معيشة ضنكا ونحشره يوم القيامة اعمى. بدأ التكليف بدأ ابليس ياخد دوره الذي وعد به والله سبحانه وتعالى اعطاه العمر المديد واعطاه امكانيات واعطاه قدرة على الوسوسة لكي يبتلي ما هوش لازم اختبار
يبقى احنا ازا ربنا جعل اختبار فالاختبار ده اداك ادوات واداك في نفس الوقت موانع. ما هو لو اداك ادوات بس يبقى مش اختبار. لو ده لو فيه موانع بس يبقى مش اختبار لازم انا عندي ادوات اقاوم وفيه موانع بتقاومني وبالتالي اقدر ان انا انتصر بارادة واتغلب على هذه
موانع وبالتالي استحق الايه؟ استحق الايه الجائزة اللي بعد كده. فديت الخلاصة نزل ادم عليه السلام وبدأت قضية الايه؟ الابتلاء بدأت النقطة الاولى من نقط الابتلاء. لكن ربنا قدر شوية امور. قدر ان الابتلاء يكون في وسع الانسان. فلا يكلف الله نفسا
نفسا الا وسعها. وربنا قدر ان الذي يسير في الطريق الصحيح انه يعينه ويسدده ويؤيدوا ويحميه من الشياطين ويرسل له جندا يعينه من الملائكة. واما من اعرض فان الله اتخلى عنه ويتركه. ليه الشياطين تتلاعب به؟ الم تر انا ارسلنا الشياطين على الكافرين تؤزهم ازا. لكن
المؤمنين يعني معهم الايه؟ الملائكة. وايدناه بروح الايه؟ بروح القدس. فربنا جعل هناك تيسير واعانة وتكليف بمقدور سخر الانسان ما في السماوات وما في الارض اجعل له كل الادوات متاحة. وجعل التكليف مقدور عليه. وجعل هناك تيسير واعانة وتوفيق وكل حاجة كل حاجة متاحة لك. بس
انت ايه؟ تعال بس من تقرب الي شبرا تقربت اليه ذراعا. فدايما اخطر نقطة عندك انك انت تختار وتقرر وتاخد اول خطوة. بس تلاقي الدنيا بعد كده ايه بتفتح معك. وما زال والشيطان طبعا خد دوره ووضعه عادي جدا على انه ينسي الانسان
هذه القضية وينسيه الموضوع دوت وينسيه لماذا جاء واين هو وبيعمل ايه هنا استحوز عليهم الشيطان فانساهم ذكر الله نسوا الله فنسيهم ولا تكونوا كالذين نسوا الله فانساهم انفسهم اولئك هم الفاسقون. فدور الشيطان يصدك ويمنعك ويزين لك الباطل
صدك عن الحق ويقبح لك طريق الالتزام. ويشوه لك الدنيا ويوري لك الحق باطل والباطل حق ويفضل وراك. وينسيك ويلهيك يطفلك ويشغلك لغاية ما تموت. اول ما تموت يخش مع ايه؟ مع اللي بعده. وهو شغال كده كده بالتوازي مع ايه؟ مع ناس كتير زيك. فبدأت الايه؟ بس
بدأت القضية الاساسية ان الله سبحانه وتعالى جعل ادم على الارض وجعل الارض ديت محل امتحان. احنا نزلنا بامتحان ومش هنرجع الا بامتحان. ادم نزل بامتحان. امتحن في الجنة فحصل انه يعني لم يعني لم يحصل يعني ما قد
قال ولقد عهدنا الى ادم من قبل فنسي ولم نجد له عزما قدر الله وما شاء فعل. فكانت النتيجة ان ادم نزل الى الارض. خلاص ولكن ربنا سبحانه وتعالى جعل قال خلاص لازم يرجع تاني هيرجعوا بامتحان. زي ما نزلت امتحان في دور تاني في فرصة تانية نرجع نرجع به يا رب في
امتحان بقى يتعمل تحت لا ينجح فيه يرجع تاني للمسكن الاول. احنا لما نرجع الجنة يا جماعة احنا بنرجع للبيت الاصلي بتاعي. كما قال ابن القيم رحمه الله على جنات عدن فانها مساكننا فانها مساكننا الاولى وفيها المخيم ولكننا سبي العدو فهل ترى
نعود الى اوطاننا ونسلم. يعني عايز يقول احنا مش رايحين الجنة. احنا راجعين بيتنا العادي. بيت ابينا ادم. ولكننا سبي العدو. احنا هنا قاعدين بسبب الشيطان. فيا ترى هنرجع بلدنا تاني ولا مش هنرجع؟ فحي على جنات عدن فانها مساكننا الاولى وفيها المخيم ولكننا
سبي العدو فهل ترى نعود الى اوطاننا ونسلم؟ فاحنا كل اللي احنا فيه احنا عايزين بس نفكر احنا هنا بنعمل ايه؟ احنا هنا بنمتحن تاني تاني ليه؟ عشان نرجع نرجع الى مسكننا الاصلي. هل ينجح في الامتحان؟ هيرجع. اللي مش هينجح. مش هيرجع
اذا يبقى دي النقطة الاولى اصل الحكاية. دي بتديك ايه؟ فرشة كده. نمرة اتنين فهمنا احنا بننتقل واحدة واحدة. اذا الدنيا هي دار بلاء. دار بلاء واختبار. ربنا وصفها بكده. عشان ما يجيش واحد مسلا يقول هو ليه ربنا بيبتليني انا بس
ليه ربنا هو كل بلاء بيجي علي انا بس ليه؟ لا يا ابني ما كل واحد ما بيشوفش غير نفسه. ما فيش واحد في الدنيا دي الا وهو مبتلى بشكل ما تبارك الذي بيده الملك وهو على كل شيء قدير. الذي خلق الموت والحياة ليبلوكم كلكم
ايكم احسن عملا؟ وهو العزيز الغفور. ازا فيه ابتلاء وغرضه ايه؟ ايكم احسن عملا الى مطلوب ان في عمل هيبقى في رد فعل البلاء دوت الامتحان فيه اجابة. احسن اجابة هو ده اللي انا عايزه. احسن واحد هيجاوب هو ده اللي انا هو ده المطلوب
قال تعالى انا جعلنا ما على الارض زينة لها لنبلوهم ايهم احسن عملا بعد ما الامتحان يخلص وانا لجاعلون ما عليها ايه؟ صعيدا جرزا. كل ده يتلم في الاخر ويتحول الى تراب خلص الامتحان خلص هات اسحب الورق واسحب
اسحب الارض واسحب كل حاجة. خلص كل حاجة تعال بقى. نشوف عملت ايه. فلازم انسان يبقى وهو كده بيمارس حياته. القضية دي مع انها دي هي بس بس احيانا لما نحس ان احنا بنتكلم فيها ان احنا بنفتكرها يعني. احيانا الحياة بتاخدنا فبنبقى عايشين كده وخلاص بزروفها. مش حاسين ان كل
اللي حدس في حياتك هو عبارة عن بلاء. كل موقف كل كلمة كل سكنة كل حركة كل كل مليم كل جنيه كل نظرة كل كل رسمى كل شئ هو عبارة عن اسئلة كتير فى امتحان كبير اوى. اسمه مدة بقائك فى الحياة. تظل هذا الاختبار انت بتاخد فرصتك من
طول ما تبلغ الى ان تموت. هي دي فرصة الايه؟ فرصة الاختبار بتاعتك. ولازم كله يلا اللي بعده اللي بعده اللي بعده والناس وراء بعض بيجي يمتحن ويروح. يجي يمتحن ويروح
يجي يمتحن ويروح. فذاهب الى الجحيم وذاهب الى النعيم. ما فيش غير كده اما جنة واما ايه؟ واما النار ما فيش ايه؟ ما فيش نتيجة ما فيش نتيجة تالتة. احسبن
ناس ان يتركوا ان يقولوا امنا وهم لا يفتنون ولقد فتنا الذين من قبلهم فليعلمن الله الذين صدقوا فلا يعلمن الكذب. يعني ما فيش حد ايه انا ليه ببتلي لوحدي؟ لأ كله كله تعرض للايه؟ للابتلاء والاختبار من الله سبحانه وتعالى. يبقى دي النقطة التانية ودي
سميها تأصيل ان الدنيا دار بلاء. دار بلاء على كله. مش انت لوحدك؟ ولا على المؤمنين بس؟ ولا على الكافرين بس ولا على يعني كل ما في احد الا هو مبتلى. ما في عهد الا هو مبتلى. الكلام ده امشي معي خطوة خطوة. الكلام هيفسر بعضه. يعني ايه
لان انا قلت لك بدأت كلامي ان الكلمة دي لها وقع سيء شوية على الايه؟ عليك. الابتلاء دي بتتحول عندك لايه مرض آآ كسر موت هو ده احد انواع الابتلاء. اللي احنا بنسميه مصيبة. مصيبة
اقل اضيق من البلاء. البلاء تعريفه ايه؟ اوسع. من مجرد المصيبة. بس خليني الاول افسرها لك كده افكها لك لان هي لما تتفك هتسهل علي اللي جاي. يعني ايه ابتلاء؟ ابتلاء هو ان الله
يعرض الشخص لحدث ما ليظهر منه فعل ما. ربنا يبتلي واحد يعني ايه يبتليه يعرض لموقف ما اي موقف. والغرض ان يظهر منه شيء ما رد فعل معين فعل معين. ربنا يريد ان هو يظهره. فالابتلاء هو اظهار. اظهار صفات الانسان
حقيقة الانسان طبيعة الانسان باطن الانسان. لذلك ربنا قال لنا كده. حتى نعلم المجاهدين منكم والصابرين ونبلو اخباركم. لذلك ربنا قال عن يوم القيامة يوم يوم تبلى السرائر يعني يظهر اللي جوة الايه؟ اللي جوة السراير كلها تظهر يوم القيامة. فالابتلاء هي عملية اظهار. عملية ايه؟ اظهار
لما في النفوس اظهار لردود الافعال. اظهار للافعال. اظهار للاجابة اللي انت المفروض تجاوبها. يبقى انت ما تبصش للابتلاء ويجي في بالك الايه؟ الحادسة والكسر وسقطت السنة دي وشلت مادة ده حتة في حتة جوة جوة كلمة الابتلاء
لكن الابتلاء هو كل حدث ربنا بيحدسه لك. حدس خير حدس شر فيك في غيرك في موقف في كلمة في نص كل شيء عندك هو مجموعة من الابتلاءات. وكل الامور دي انت بتتعرض لها لكي يظهر منك امور
شكر صبر دعاء سخط كفر الحاد توبة اعراض كبر تواضع احنا عايزين ايه؟ الاجابة. عايزين يزهر منك ايه؟ زي ما ربنا سبحانه وتعالى ابتلى المؤمنين يوم الاحزاب خد بالك الابتلاء ده وقع على كل الناس. وقع المؤمن على المنافق. وكان الغرض منه اظهار عملية اظهار بس. عملية اظهار. زي ما ربنا
سبحانه وتعالى بين بين بقى ليه ان العملية النتيجة هو المراد ربنا وقع خلاص. لما رأى المؤمنون الاحزاب قالوا بيظهر هذا ما وعدنا الله ورسوله. وصدق الله ورسوله وما زاده الا ايمانا وتسليما. طب المنافقين لما رأوا الاحزاب؟ قالوا
وعدنا الله ورسوله الا غرورا. نفس الموقف نفس الموقف واحد ازداد ايمان وواحد ازداد كفر هي سؤال هو سؤال اتنين اتسألوا واحد مزاكر كويس وواحد مش زاكر وواحد جاوب صح وواحد عك الدنيا بس هو ده الابتلاء
فممكن الابتلاء ده يكون باي موقف. بس هو كل القصة هي عملية ايه؟ اظهار. هديك مسال برضو يفهمك لما في اللغة مسلا لما يحبوا اتكلموا عن تصفية الزهب يقول يبتلى الزهب. يعني ايه يبتلى الزهب؟ يعني يعرض الزهب للنار حتى يعرف هل هزا زهب ام لا. لما يحبوا
اعرفوا الدهب دهب ولا لأ بيعملوا ايه ؟ يحرقوه. تحت حرارة عالية جدا. لان الدهب طبيعته لما يحصل الحرق ده بيبتدي ينفصل عنه ليه تلقائيا ويبتدي هو يستقل تماما فيعرف بقى اول ما يصفى كده يعرف ده ده ولا مش ده ويبتدي الشوائب دي تطلع تعالوا ويبتدي يبقى ازاحتها امر سالب
جدا. واخد بالك؟ زي ما ربنا قال انزل من السماء ماء فسالت اودية بقدرها فاحتمل السيل زبدا رابيا. ومما يوقدون عليه في النار ابتغاء حلية او متاع زبد مثله. فدايما الدهب برضو له ايه؟ له زبد كده. فاما الزبد فيذهب جفاء واما ما ينفع الناس فيمكث
وفي الارض كذلك يضرب الله الامثال للذين الايات في سورة الرعد. الخلاصة يعني ان ابتلاء الذهب وعملية الحرق بالنار. طب هو حرقه بالنار ده عقوبة ولا حاجة كويسة للدهب هي هي لا كويسة ولا وحشة. هي عملية انا لسه هقول لك كويسة ووحشة دي هتجيب
معايا لكن ابتلاء مش مش مش ييجي في بالك على طول الحاجة الايه الحاجة الوحشة دي على طول هو الابتلاء عملية ازهار انا دلوقتي ولعت في المعدن ده حاجة حلوة ولا وحشة؟ ما اعرفش. والله لو طلع دهب تبقى حاجة حلوة اكيد يعني. لو طالعة نحاس تبقى حاجة وحشة
يبقى عملية الابتلاء نفسها كعملية ما يتقالش عليها ان هي خير او شر. مش ضروري ممكن تكون خير ممكن تكون شر انما الخير والشر في الايه؟ في النتيجة في الاجابة في اللي هيطلع لك بعد الابتلاء. فلازم الانسان يكون فاهم ان عملية الابتلاء
مش ضروري دايما تكون الحاجة الوحشة اللي في بالك. هي عملية استخراج مكنون النفوس. عشان كده بقول لك كل شيء في حياتك ممكن تحطه تحت مسمى ايه؟ ابتلاء. ابتلاء. كل كلمة كل حدث كل موقف. كل
خطوة كل لمسة كل يعني حركة. هي عملية ابتلاءات. كل حاجة بتشوفها وكل حاجة بتسمعها. كل دي لازم انت وانت ماشي في كده ما تنساش كل دي اسئلة طول ما انت ماشي انت شايف البنت اللي جاية دي سؤال وشايف السيجارة اللي بتتعزم عليك دي سؤال وشايف
ان انك انت آآ آآ في صلاة فجر ده سؤال وشايف ان التليفزيون اللي متاح قدامك سؤال كل دي انت شايفها اسئلة. وطول الوقت انت اجاوب بايه يا رب؟ يا رب ايه الاجابة اللي ترضيك وهعملها؟ وكل موقف انت كل دماغك ان انا اجاوب به. مش مهم ايه اللي بيحصل في حياتي
خير شر حاجة كويسة حاجة وحشة كل الكلام ده انا بالنسبة لي هي عبارة عن مجموعة ايه؟ اسئلة. انا شايف ان دي اسئلة مش شايف بقى الايه حلو ووحش انا مش بنقي الاسئلة. هو ربنا اللي بيختار لي الاسئلة. يعرض لها الحاجات ويعرض لها الحاجات ويعرض لها الحاجات. انا كل بالي في الايه؟ اجاوب. وخلاص
ايه اللي يرضي ربنا في الموقف ده ؟ صبر، شكر، رجاء، اروح اصلي، اروح اتوضأ ، اغض بصري، اللي يرضي ربنا في الموقف ده هو ده اللي مطلوب اركز فيه
مش هركز ليه بيعمل فيا كده وليه مبيعملش فيا كده انت مالك انت شغلتك تجاوب مش شغلتك تختاري ليه تختار الاسئلة هو اللي بيبتلي هتروح تقول له اسألني في كزا وكزا هو اللي بيبتليك. انت مطلوب منك ان انت ترد عليه. مش انك انت تقول له لا السؤال ده مش عاجبني. فلا ده الحاجات دي مجموع
بقى الاجابات دي اللي في حياتك كلها اللي هي مجموع كل ردود افعالك على كل احداث حياتك من ساعة ما بلغت لغاية ما تموت هي دي اللي بتحدد في النهاية اخر لقطة في حياتك. اللي هي الخاتمة. دي اللي بترسم
ساعة ما يتسحب منك الورقة هتبقى بتضحك ولا هتبقى بتعيط ساعتها؟ اي واحد فينا ساعة ما بتتسحب منه الورقة في اي امتحان حتى اما خالص ومبسوط ومستقر نفسيا اما بيصوت لا ما تسيبهولي يقول لا ما لحقتش لا ويقعد يعيط عشان عارف ان هو ما حلش حاجة كذلك
الية الايه؟ الخاتمة. هي عبارة عن مكافأة نهاية الخدمة. الخاتمة الحسنة طبعا. هي عبارة عن مكافأة نهاية خدمة طويلة عبارة عن مكافأة مجموعة اجابات كتير جدا. طبعا ما فيش حد جاوب كل الاجابات صح. بس على الاقل جاوبت اغلب الاجابات ايه؟ صح. ويعني
تستغفر من ايه؟ من الاجابات الغلط. فيأتي بقى الايه الخاتمة يثبت الله الذين امنوا بالقول الثابت في الحياة الدنيا وفي الاخرة ويضل الله الظالمين ويفعل الله ما يشاء وكله بحكمة. ان الذين قالوا ادي الاجابات بتاعتهم اثناء الحياة. قالوا ربنا الله ثم
استقاموا ايه الجايزة المبدئية طبعا؟ طبعا الجايزة المبدئية دي ايه؟ بتديك زي ما تقول كده واحد سمع النتيجة من الكنترول كده يعني. قالوا له والله انت ايه انت شكلك ناجح. فدي بتدي له يعني دفعة نفسية. طبعا لسة برضه يوم القيامة الواحد بيبقى متوتر وقلقان. لكن الخاتمة مع مع القبر وكده تدي له يعني خلاص رجاء
ان الموضوع ان شاء الله ايه؟ الى خير. ولو العكس بيحصل عكس لو شاف السواء شاف اسوأ خاتمة سيئة ده بيخليه طبعا ده في حال المؤمن. اما الكافر فخلاص هي هي ضلمة من البداية لان هي خلاص ده ما عندوش ايه ما عندوش احتمال تاني يعني. لكن المؤمن حتى لو ساءت خاتمته يبقى عنده يعني رجاء ممكن
عزب بعض العزاب في القبر بتاعه يخفف عنه يوم القيامة. ربنا يسامحه يوم القيامة. لكن ازا رأى النعيم فده بيدي له رجاء عالي جدا. فعايز اقول لك ان اللقطة دي بتديك
يعني خلاص تفتح لك ليه؟ لذلك عثمان ابن عفان كان يبكي على القبر. فكان يقول لهم انت بتبكي على القبر ولا تبكي عند زكر الجنة والنار. قال القبر اول منازل
الاخرة. يعني اذا كان القبر خير فكلما بعده ايه؟ كل ما بعده خير. فاللي عايز اقوله لك انك انت بترسم بكل اجاباتك دي او انت بتختار بنفسك هيحصل لك ايه ساعة ما تموت. هتثبت على ايه؟ هتقول ايه؟ ان الذين قالوا ربنا الله ثم استقاموا تتنزل عليهم الملائكة
الا تخافوا ولا تحزنوا وابشروا بالجنة التي كنتم توعدون. يبقى احنا كده فهمنا يعني ايه ابتلاء؟ يعني ايه بلاء؟ هي زي عملية احداث تحدث لك في الحياة هدفها ان ربنا يظهر مش ربنا مش هيعلم حاجة جديدة يعني. هو ربنا مش بيظهر ده عشان هو يكتشف مثلا
لا غلط نقول كده طبعا. لكن ربنا يعلم يعلم يعلم اهل الجنة هو اصلا كتب اهل الجنة واهل النار قبل ما يخلقنا. كتبهم كده عشوائي؟ لا طبعا على علم. عالم كل واحد هيعمل ايه. بس هي دي عملية اظهار مش علم جديد. يظهر منك عشان لما يحاسبك
ما تردش عليه. لو ربنا جابنا قال لك انت النار وانت الجنة. تقول له انا وانا لسة عملت حاجة! عارف لو دخلنا الجنة النار من غير ما من غير ما نعمل حاجة! ما كانش يبقى زلمنا
ان هو دخلنا بعلم لكن كان لابد من اقامة الحجة. وربنا يحب العزر. عشان كتير يوم القيامة اقرأ كتابك كفى بنفسك اليوم عليك حسيبا مش كل ده طلع منك مش انت اللي عملت كده وانت اللي عملت كده حد ظلمك فيقول يا رب ما اتظلمتش
قيل الحمد لله رب العالمين. طيب خلينا نخش في الايه؟ في السؤال اللي بعد كده. بماذا يكون الابتلاء؟ يعني بماذا يبتلينا الله؟ يبتلينا الله امرين كلمتين كبار يعني. يبتلينا بالتكاليف الشرعية. ويبتلينا بالاحداث القدرية
او بنسميها باختصار يبتلينا شرعا وقدرا. يعني يبتليك بالتكاليف الشرعية افعل ولا تفعل. ده ابتلاء ويبتليك بالاحداث القدرية اللي بتحصل لك في حياتك مرض موت غنى فقر احداس تحصل لاي حد ما لهاش علاقة بالتكاليف هو اللي عملها في ما قليش اعملها
لا يعني. فعندي نوعين من البلاء ايه النوع الاول؟ ابتلاء بالتكاليف. برضو ده بيخلي الايه؟ الدنيا توسع معك. لان احنا دايما الابتلاء هو بييجي ايه؟ في الاحداس القدرية الوحشة. بس هو ده الابتلاء. موت مرض هو ده الابتلاء. لكن انت جيت في زاوية ضيقة. انا بص انا بكلمك
ايه التكاليف الشرعية؟ حرام والحلال والمستحب والمكروه والمباح كل ده ايه؟ كل ده كل دي ابتلاءات. والاحداس القدرية بخيرها بشر الرهب كل حاجة بتحصل فيها. عشان كده اطلع بقى وسع ايه؟ وسع المدارك. هو ده ده الابتلاء. ربنا ابتلانا به يا جماعة. ابتلانا بافعل. هل واجبات
ست حبات ده ابتلاء. هو ربنا قال كده. واذ ابتلى ابراهيم ربه بكلمات فاتمهن. ما فيش كلام. مية جاب الدرجة النهائية. جاب الدرجة النهائية. بص ربنا يا سلام والله العزيم
حد بيرى الاية دي يزوب حبا في ابراهيم عليه السلام. شف ربنا في بيقول لنا في عبد عندي اديته امتحان صعب صعب وتقيل اوي سيدنا ابراهيم طول ابتلاءات صعبة جدا جدا ما تتخيلهاش انت ما تقدرش على واحدة من واحدة ما تقدرش عليها. ربنا بيقول جاب الدرجة النهائية
ما نزلش نص درجة في اي مادة. مش طبيعي. بس انا عايز اوصل لايه؟ ان ربنا ابتلى ابراهيم بايه؟ ايه الابتلاء كلمات ايه الكلمات؟ افعل كذا. سيب مراتك في الصحراء. اعمل كزا. اختن نفسك كلمات صعبة. صعبة
يبقى انا لما بشوف اي تكليف من ربنا صل. صم ده ابتلاء. ابتلاء هدفه ان انا اجاوب. يا ترى تقدر تخلي ابراهيم الوليد عليه السلام وتنافس بقى. وتجيب درجة بقى عالية جيد جدا امتياز. جيب الدرجة النهائية في بعض التكليفات
ربنا قال على اصحاب الجنة انا بلوناهم كما بلونا اصحاب الجنة. هو ربنا ابتلى اصحاب الجنة بايه بكم؟ ان فيه عندكم فلوس كتير ومطلوب منكم تدفعوا الزكاة بتاعتها. عندكم زرع كتير واطلبوا الزكاة. هو ده
الابتلاء في الحقيقة. لكن هم ايه؟ بخلوا في البداية وهنشوف قصتهم كمان شوية. دخلوا ووقعوا وحصل اللي حصل منهم. فكان ابتلاء هو عبارة عن ايه؟ فقرى ان واحد عنده فلوس
كتير مزارع كتير وفيه فقراء عليه واجب مفروض بيعمله اسمه الزكاة. هو حاول يتهرب منه فسقط في الايه؟ في البلاء دوت نوع البلاء التاني نوع البلاء دوت خطير قوي. وهو البلاء بتيسير المحرمات. او نسميه
البلاء بالمحرمات عموما. البلاء بالمحرمات. ان ربنا يجعل المحرم متاح قدامك. تقدر انك انت تعمله عندك قدرة وعندك وقت ما فيش حاجة تمنعك من انك انت تقع في الايه؟ في المحرم. ده ابتلاء في حد زاته. ان يكون الحرام يسير ميسر. ربنا سبحانه
تعالى اتكلم على آآ في اية في سورة المائدة. قال يا ايها الذين امنوا لا يبلونكم الله. هيبتدينا بمرض موت لا لا لا. ليبلونكم الله بشأن شيء من الصيد تناله ايديكم ورماحكم. ليه يا رب بتعمل فينا كده؟ ليعلم الله من يخافه
بالغيب. فمن اعتدى بعد ذلك فله عذاب اليم. هو كان القصة ايه؟ ان القصة الصحابة كانوا محرمين. كانوا في الاحرام عمرة. وربنا انزل ان ما فيش حرامي حد يصطاد ايه؟ يصطاد وهو محرم. خلاص تمام. المشكلة بقى ان هم قالوا خلاص تمام. مشكلة حصل لهم ابتلاء عجيب جدا. لقوا ان الصيد
بيعدي قدامهم. الصيد المفروض انت بتروح تدور عليه تجري وراه وبتاع والحكاية بقى. لقى الصيد بيخش جوة الخيمة. الصحابي بيقول فكانت يدخل علينا الظباء في الخيام. في الخيام الغزالة داخلة له كده ايه؟ ايه الاخبار
عاملين ايه وبتاع وطالعة تاني وحلوة قوي بيقول يعني اوفر ما كانت لحم يعني. ما شفناش حاجة كده. حلوة وكبيرة وداخلة لوحدها اللي هي بتقول لك ايه ما تصطادني انت ايه! ما تيلا! ايه! كل ده ليه عشان انت تقول لأ انا خايف من ربنا. انا خايف من ربنا يعني
ده تجنن واخد بالك الصحابي نفسه في السورة بيقولوا عمرنا ما شفنا كده يعني. يعني ساعة البلاء يحصل كده زي اصحاب السبت. لما ربنا قال لهم ما تصلوش يوم السبت خلاص تمام. كل السمك يطلع يوم السبت
وبيطلع لهم بقى ايه وبتاع وتعال لي. ازا تيسير الحرام هو نوع من الابتلاء. نوع من الابتلاء. لكن الصحابة اصطادوا حاجة؟ آآ الصحابة ما شاء الله التزم بالامر. هو ربنا قال العلة. ليه انا باخلي الحرام قدامك كده؟ مش عشان انا اللي غضبان عليك ولا انا اريد ان اعلم. من اللي بيخافني
لغاية مين اللي بيتقيني والحياة الميسر قدامه اخد دي خد دي بقى احطها في في كل حاجة حرام بتشوفها في حياتك. لما تلاقي ان البنات في كل حتة حتة وبتاع انت ما تقعدش تقول لي شيخ البيانات في كلنا نعمل ايه وبتاع. هو ربنا بيبتليك بيبتليك بتيسير النظر الى النساء. هتعمل ايه؟ تغض بصرك مش هتغض بصرك
حلم الله من؟ يخاف الله. لما تلاقي الاباحية متاحة جدا. كلمة بسيطة هتكتبها على اليوتيوب ولا على الجوجل يطلعوا لك كمية افلام اباحية. لا حصرة لا. كلمة واحدة بس. لمجرد انك انت بس بتاخد سرار على موبايلك تحت البطانية ممكن تشوف اللي انت عايزه. سهل جدا تخش تعمل عادة سرية. لكن كل
التيسير ده ليعلم الله من يخاف بالغيب. لما البنت تلاقي الهدوم الضيقة هي اللي معروضة في الفترينات وشكلها يعني ودي الموضة ودي الشياكة وكل البنات كده وهي الدنيا كده واهلها نفسهم بيقولوا لها البسي كده ما عندناش مانع. ولما تلاقي اسعارها كمان رخيصة واللبس الشرعي مش متوفر ومش عارف
ايه وغالي لازم تبقى فاكرة الاية ديت. ليعلم الله من يخافه بالغيب. لما تلاقي الربا سهل واسهل حاجة الربا دلوقتي. اسهل حاجة تاخد قرض. اسهل حاجة تتعمل بالربا. هتبقى معك فلوس كتير. لكن اعرف ان التيسير ده ليعلم الله من يخاف الغيب. لما
هتلاقي السجاير الحشيش المخدرات اقف على اي قمة بس. اقف على اي قمة هتلاقي اللي بيبيع مخدرات. هتلاقي اللي بيبيع حشيش. وهتلاقي الموضوع مقنن. ممكن الظابط يعدي ما يقولكش بتعمل ايه حتى. لعن الله من يخافه بالغيب. السكة الشمال ما فيش اسهل منها دلوقتي. والسكة اليمين ما فيش اصعب
هنا لكن ليعلم الله من يخاف بالغيب. لما تلاقي الدنيا سهلة كده معك افتكر النبي عليه الصلاة والسلام لما قال حفت طار بالشهوات. يبقى انا لما هاجي الاقي معصية زي دي افكر فيما بعد. النار اتحفت عامل زي ايه؟ واحد شايف حاجة حلوة قوي
بس ورا الحاجة دي على طول في ايه؟ في نار. فالغبي بيروح داخل فيها. اول ما يعديها يروح واقع في الايه؟ في النار. لكن العاقل بيبص كده اه ده في نار. لا والله
كفاية مهما كان ما اخش فيك ابدا. عشان كده قلنا الانسان ايه؟ فيه عقل. وفيه نفس النفس بتخش على طول. العقل بيقول لا. فكر كويس قبل ما تعمل مؤامرة ليه
وعمرة الايه الصعبة ديت. فالانسان العاقل بينظر الى ما وراء زلك. لزلك ربنا سبحانه وتعالى وصف الانسان العاقل في الوصف الايه؟ الرهيب دوت في اخر سورة النازعات فاذا جاءت الطامة الكبرى يوم يتذكر الانسان ما سعى وبرزت الجحيم لمن يرى. فاما آآ
فاما آآ من طغى ده بقى اللي ايه؟ اللي خدها اضلها بالطول وبالعرض ما فكرش في اي حاجة بعد زلك. طغى واثر الحياة الدنيا فان الجحيم هي المأوى اما من خاف مقام ربه ونهى النفس عن الهوى فان الجنة هي المأوى. لذلك بعض السلف كان بيقول كلمة جميلة قوي
يقول اه يقول يقول حبس النظرات ايسر من دوام الحسرات. ان انا اغض بصري اسهل من ان انا اعين النار حبس النظرات ايسر من دوام الحسرات. فلما تبقى حاسس ان التيسير المحرمات ده نوع من الاختبار ده بيحطك في تحدي. تحدي
يا رب طيب انت بتبتليني ان شاء الله هنجح. وهجيب احسن درجة. وسترى مني ما تحب. وسترى ما اصنع. وفي كل موقف كده تبقى انت متحفز. ده اختبار. ده ابتلاء
ربنا يريد ان يعلم هل انا بخافه بالغيب ولا لأ؟ وكل مرة بازن الله تنجح فاثبت الدنيا اقصر مما تتخيل والعاقبة للمتقين اروع مما تتخيلون فاضل بقى الايه؟ التكليف بالايه؟ بالاحداث القدرية اللي احنا دايما ايه؟ بالنا فيه. تجريب الاحاديث
القدرية لازم نوسع مداركنا فيه تكليف الاحداس القدرية يشمل الخير والشر. دي لما بنشوف بس المريض هو اللي مبتلى. والمعافى مش مبتلى. رغم ان المعافى مبتلى سلام بلاء اشد من بلاء المريض. الضعيف مبتلى. الفقير يا عيني عليه
الانسان اللي مسلا غير موفق ده مسكين. لكن القوي الغني يا سلام اللي اداك الدين يا عم ده ربنا راضي عنه ايه؟ الرضا كله. ايه يا عم الرضا ده؟ والتاني يا عين الفقير يقول لك انت عملت في نفسك ايه يا ابني بس
ليه يا ابني ربنا عمل فيك كده ؟ هو انت بص لي يا عيني صعبان عليك وانت المفروض تصعب عليك نفسك. يعني النظرة الضيقة دي بتخليك ايه تحكم احكام غلط. اولا حكمت البلاء بس هو الايه؟ هو الشر بس. الامور اللي زاهرة يعني للشر. وربنا ما بيقولش كده. ربنا بيقول
ونبلوكم بالشر والخير فتنة والينا ترجعون. ربنا بيقول وبلوناهم بالحسنات والسيئات الا هم يرجعون. وربنا قال على نظرة الانسان للبلاء القاصرة الجاهلة. قال اما الانسان بالنسبة للانسان نظرته الجاهلة بتقول ازا
اما ابتلاه ادي ابتلاه ربه فاكرمه. يبقى ربنا وصف الاكرام بايه؟ بابتلاء. اكرمه ونعمه بس غباؤه بقى خلاه يقول ايه ربي اكرمني. يبقى انا كده تمام. ربنا راضي عني رضا ليه ؟ ما فيش. طالما اداني فلوس يبقى راضي عني طبعا. واما ازا ما ابتلاه برضو ابتلاء
فقدر عليه رزقه وضيق عليه رزقه فقير هيقول برضه الجاهل ربي اهانني. يبقى ربنا ايه مش راضي عني. انا عملت في دنيتي ايه بس عشان ابقى فقير وبتاع والكلام ده. فالاية اللي بعد كده بتقول ايه؟ كلا بس هي دي الايه؟ اجابة. كلا كل الاجابات دي ايه؟ غلط. وانت فاهم غلط. وانت فاهم
احنا بنبتلي بالخير وبالشر. وليس الامر في ما الذي فعلته بك. وانما يظهر ذلك فيما ايه رد فعلك؟ اللي تعرف به ده كان خير ولا ده كان ايه؟ شر. فالخير نسبي. والشر نسبي. قد يكون اعطاء
المال خير زي ما ربنا اعطاه لسليمان قد يكون اعطاه شر كما اعطاه لقارون واعطاه لهامان وفرعون واعطى لمن قالوا نحن اكثر اموالا واولادا. كانت النتيجة قالوا وما نحن بمعذبين. كفروا بالله سبحانه وتعالى. قد يكون
المرض خير كما كان لايوب. وكما حصل للنبي عليه الصلاة والسلام انك توعد كما يوعك الرجلان. لان لك اجران قال بلى عشان لي اجرين. وقد يكون شر قد يكون الفقر خير لانه ادى الى التواضع والسكينة والدعاء وقد يكون شر لان
التساخط والالحاد اذا الامر ايه؟ نسبي جدا. ومعرفة هل هو اخير ولا شر؟ ما بتعرفش من البلاء نفسه انها بتعرف بايه رد الفعل لو كان الامر ده قربك الى الله يبقى خير. بعدك يبقى شر. حتى لو كان هو خير اصلا. يبقى بالنسبة لك انت شر
لزلك ربنا بعد ما قال كلف سورة الفجر قال لهم على ردود افعالهم. انت منين قلت ان لما اديتك الفلوس ان انا فاكرمتك. من لا تكرمون اليتيم. منين؟ ازاي يبقى خير لك؟ ازا كانت لما خدت الفلوس دخلت على اليتيم. من لا تكرمون اليتيم. ولا
على طعام مسكين وتأكلون التراث اكلا لما وتحبون المال حبا جما. منين يبقى خير ازاي؟ فهمت؟ لا هي ماشية ازاي؟ ربنا بيقول قلت له ازاي الواحد لما اديته فلوس؟ دي ردود افعاله ودي اجابته على النعمة اللي ادتها له وده موقفه من الابتلاء يقول ده خير. بل ده شر لك. شر
واسوأ شر ان ربنا اعطاك المال. يبقى هي ما بتحسبش كده. يبقى انا لازم اشوف رد فعلي. بل الاختبار في الخير في العادة يكون اصعب من الاختبار بالشر. ليه؟ الاختبار بالشر زاهر. طبعا برضه بنقول الشر النسبي اللي هو الشر في عرف الناس يعني المرض
والحاجات ديت والا فعلا في الاخر قد تكون خير للمبتلى يعني. في العادة المصيبة تكون ظاهرة بين يعني كسر فقدان فلوس موت قريب مش عارف ايه وفي العادة الانسان لا يملك اختيارات اخرى حيالها الا الصبر
هيعمل ايه يعني؟ هيعيد المفقود؟ في العادة الانسان بيصبر. وفي العادة الناس بتحث صاحب المصيبة على ذلك. ففي اعانة اما السراء فمشكلة كبيرة. اولا ابتلاء خفي. ما حدش بيفهمه. الناس بتقول المريض مبتلى. الفقير مبتلى لكن الغني
يقول لك اه اللي اداك يدينا يا عم ما شاء الله دا انت عائش حياة الملوك. خفي. الامر الثاني يكثر الجهل به. ان ده ابتلاء اصلا الامر التالت ان آآ الناس لا تعين على زلك ما تلاقيش الناس كل شوية تقول لك آآ ربنا يعينك على فلوسك. ربنا يعينك على
صحتك يا رب ويا رب تعرف تأدي شكرها بس. يا رب يعينك على التقدير الكويس اللي انت جبته ويعني ويصبرك يعني على الايه على انك انت تؤدي شكره الى الابد صعب
لذلك كانت عبادة الشكر من اصعب العبادات. ولا تجد اكثرهم. شاكرين. وقليل من عبادي الشكور. لذلك النبي عليه الصلاة والسلام زكر احسن واحد في دنيا الغني الشاكر. قال انما الدنيا الاربعة ايه؟ نفر. اول واحد رجل اتاه الله مالا وعلما. فهو يتقي الله فيه وكذا وكذا. فعدل
صاحب المال الشاكر ده ما فيش زيه. لان ده عدى اصعب امتحان. امتحان الايه؟ السراء. لزلك عبدالرحمن بن عوف يقول ابتلينا بالضراء فصبرنا. وابتلينا بالسراء فلم نصبر. يعني عايز يقول ابتلائنا لما ربنا فتح علينا الدنيا اصعب من ابتلائنا في مكة واحنا
تتعزب. ناس فاهمة. ناس فاهمة. لكن اللي عايز اوسع لك المدارك في الاحداث القضائية. احنا قلنا الواجبات والمحرمات. وقلنا الاحداث القدرية. بالخير والشر كلنا في ابتلاء. طيب. كده احنا ماشيين ايه؟ واحدة واحدة. اذا النقطة اللي بعد كده نوع الاختبار لا يدل
بزاته على الحب او البغض. يعني ربنا اداني الدنيا بيحبني ممكن. وممكن لأ. مرأة ابتلاني بيحبني ولا بيبغضني ؟ اه والله ممكن ممكن لأ. انما يتعرف منين يتعرف والله مما وفقني له بعد ما ابتلاني. اذا قربني بهذا
هذه العطية فهي خير لي. واذا بعدت بها فهي شر لي. واذا قربني بهذه المصيبة فهي خير لي. وازا ابعدني بهزه المصيبة فهي شر فازا المسألة ما لهاش علاقة بايه؟ بالموضوع ده سليمان عليه السلام. قال لما رأى العرش قدامه قال هذا من فضل ربي ليبلوني اأشكر
ام اكفر ما قالش ده خير. قال لا. ده يحتمل احتمالين. لو شكرت يبقى خير لي. لو كفرت بشر ليبلغني اشكر ام اكفر ومن شكر فانما يشكر لنفسه. ومن كفر فان الله غني حميد. فربنا زكر ان احنا بندي الدنيا لكله. فده
مش دليل بدليل انه بيديها للكافر او ربنا بيحب الكافر طب انت ممكن تقول المؤمن ممكن يكون بيحبه وممكن يكون عنده مشكلة طب الكافر ربنا اكيد ما يحبوش وربنا بيقول كل
لن نمد هؤلاء وهؤلاء من عطاء ربك وما كان عطاء ربك محظورا. امال ايه يا رب التفاضل فين؟ انظر كيف فضلنا بعضهم على بعض ولا الاخرة اكبر درجات واكبر تفضيلا هو الشغل كله على الاخرة مش على الدنيا. كما قال النبي عليه الصلاة والسلام ان الله يعطي الدنيا لمن يحب ولمن لا يحب
ولا يعطي الاخرة الا لمن يحب. ولا يعطي الاخرة الا لمن من يحب. ازا نوعية الابتلاء نفسه ما تقدرش تحكم بسرعة هي دي بلاء حب بغض بتاع لكن خلي واحنا بنتكلم عشان نقطة مهمة. لما نقول مسلا في خير وفي شر صح؟ لما نقول الخير والشر ده بالنسبة لك انت
لكن بالنسبة لفعل ربنا كل افعال ربنا خير. فلا ينسب له الايه؟ الشر. فلا يقول ربنا فعل شر بل نقول ربنا يعني يقدر الخير ويخلق الخير يخلق الشر لكن هو سبحانه وتعالى في افعاله افعال
قالوا كلها خير. يعني ايه الكلام ده؟ النبي عليه الصلاة والسلام يقول الخير كله في يديك والشر ليس اليك. وربنا سبحانه وتعالى يقول بيدك الخير انك على كل شيء قدير. لان احنا زي ما قلنا الشر ده نسبي. هو شر بالنسبة لك انت بس. لكن في حاجات ناس كتير جدا انتفعت
بالموضوع دوت. بمعنى واحد مسلا مرض حصل له اي حاجة. واحد حصل له سوء خاتمة. اكيد بالنسبة للشخص ده شر. لكن في ناس كتير كتير تابت بعده. بدأ ايه؟ خير. صح؟ في آآ في حصل لك مصيبة. كسر دراعك. حصل فقد آآ حبيب. ده شر اكيد
اكيد لكن طلعت على زلك ان انت تبت او انصلح حالك او او عدت الى الله او تصدقت او فقت لنفسك فده خير. اذا لا يقال ان ربنا ايه ربنا بيعمل شر. الشر ده عامل زي المكعب اللي انت بتعمله دوت. مكعب. يبقى له اوجه كده. فاي فعل من افعال الله او
بعض افعال الله قد يكون لها وجه ايه؟ وجه شر. لكن ازا نظر الانسان لجملة المكعب يجده ايه؟ يبقى في وجه اسود مسلا. سم باقي الا وجه ايه بيضاء. فبالنسبة لو انت بصيت للمكعب من الناحية دي بس هتلاقيها ايه؟ شر. لكن لو قلبته وركزت فيه هتلاقي
ايه خير فربنا ما بيعملش حاجة شر بس اللي هي كلها سواد. انما ازا فعل شيء بيكون شر من وجه لكن خير من ايه؟ من ادت اوجه من عدة اوجه. فلزلك يقال ان الله فعل خير. اما القدر ده بالنسبة لي انا شر
لكن اما ربنا ما عملش ايه؟ شر. واضحة دي؟ فدي مهمة قوي عشان نضبط الايه الكلام. طيب النقطة اللي بعد كده طالما احنا عرفنا ان كله ابتلاء يبقى لا تنشغل بابتلاء غيرك. لا تنشغل بابتلاء غيرك. ساعتها الموضوع ده هيخليك ما تحسدش حد
تحسدوا على ايه؟ ما هو مبتلى زيه زيك. وانت ايش عرفك لو ربنا اداك اللي عنده هتنجح ولا هتسقط؟ انت ابتلاك بفقر هو ربنا ابتلاه بغنى بس. بتحسده على ايه؟ انت عامل زي واحد دخل الامتحان فالدكتور وزع ورق اجابات. قال لهم بس على فكرة كل الورق مختلف
كل امتحان اسئلة شيك. اكيد ما فيش طالب هيحسد اللي جنبه على الورقة يعني. ايش عرفني فيها ايه ايش عرفني هيعرف يجاوب ولا لأ وايش عرفني لو خدت ورقته يطلع اسئلة اصعب من اسئلتي اتدبس فيها ويمكن اسئلتي دي اسهل اسئلة ميعرفش مش كده
ممكن الاسئلة اللي معي دي هي اسهل اسئلة في الامتحانات كلها. ممكن اقعد اعيط اقول لها انا عايز ورقة الايمان. انا عايز ورقة الاجابة. لا انا عايز ورقة الاجابة. دي شكلها حلو قوي. انا عايز ورقة اللي جنبي. واقعد طول الامتحان
يخلص الامتحان وما جاوبتش حاجة. او ماشي عايز ورقة اللي جنبك خد ورقة اللي جنبك. ويدعو الانسان بالشر دعاءه ايه؟ بالخير. خد ورقة يا نهار ابيض! ده الشفط الوحيد اللي ما زاكرتهوش. ويلبس صاحبنا الامتحان كله. طب ما انا اديتك الاسئلة اللي انت هي اه كانت اسئلة جامدة شوية بس مزاكرها على الاقل يعني
ربنا يعلم انك انت كويس في اختبار الفقر. فابتلاك بالفقر. وان انت فاشل لو ابتليت بالغنى. ان من يا عبادي من لو ايه اعطيته الدنيا لاطغيته. كما جاء في بعض الاثار. تمام؟ فربنا رحمك ما خلكش غني. رحمك ما خلكش
رحمك ما خليكيش جميلة وامورة وشعرك اصفر وعينيك خضراء. يمكن كنت زمانك دلوقتي ماشية ببنطلون مقطع على البحر بتتعاكسي. او ماشية مع واحد او بتزني في الساحل مش هعرفك. ما هو الجمال ده خير ولا شر؟ الله اعلم. البنت الجميلة دي
تحسديها ليه يعني؟ ما هي البنت الجميلة دي عايشة في بلاء شديد. ازاي تلبس نقاب وهي جميلة؟ صعب ففي العادة مش اي واحدة جميلة بتلبس نقاب نادر. وانما غالبا بينحرف ان هي بتشوف جمالها تقول اخبيه ليه؟ ليه؟ ربنا اداني
نعمة مورية للناس ان الله جميل يحب الايه؟ يحب الجمال يا عم في ايه؟ انتم ليه كده؟ وتطلع توري الناس كلها نعمة ربنا مش نعمة بالنسبة لك دي كده نقمة. فممكن يكون ربنا لو خلاك جميلة كان زمانك دلوقتي في وضع تاني مش في المسجد دلوقتي بتغيري الدرس
فالانسان يركز في ورقته من الاخر. ما تبصش في ورقة اللي جنبك. وتحسده على ايه؟ كلنا في حالة ابتلاء وكله بيجاوب. ركز بقى في ورقتك. ما تضيعش وقتك. لو قعدت تبص في ورقة اللي جنبك طول حياتك مش هتاخدها. ولا انت جاوبت ولا خدت ورقة اللي جنبك. ولو
خدتها يمكن تسقط. فارضة بما قسم الله لك تكن اغنى الناس. ركز تجاوب. والله القدر اللي انت فيه فيمكن تغييره غيره يعني ما فيش مشكلة. يعني ايه مش بقول مسلا واحد فقير خلاص انا فقير يا عم عايز تبقى غني ابزل مجهود لكن افرض انت قدر ما لا يمكن تغييره
انت طلعت اسمر. عايز ابقى ابيض. طلع ابيض عايز ابقى اسمر. يعني ايه الحل يعني؟ انت ضيعت يعني مثلا ما لكش عيلة عايز يبقى لي عيلة بقى هتعمل لك ايه يعني؟ فعلا ما تتغيرش. لو تقعد تركز فيها طول حياتك مش هتطلع بحاجة مش هتتغير
فلذلك الانسان لما بيفهم طبيعة البلاء او معنى البلاء بيلاقي ان هو قابل اي حاجة سهل يقبل من ربنا اي تقدير يقدره عليه. هي كلها اسئلة. يا رب مازا تريد مني؟ اجاوب وخلاص حاضر هجاوب. يبقى انا بركز في الايه؟ في الاجابة
يعني ايه اركز في الاجابة؟ اركز ان ربنا لما يراني يلاقيني على الوضع اللي يرضيه. بغض النزر انا في حالة شكر انا في حالة صبر ولا في رجاء انا بصلي ولا بغض بصري؟ المهم الحالة اللي انا فيها على الوضع اللي انا فيه بعمل الصح وخلاص. ربنا سبحانه وتعالى قال على سيدنا
سليمان في سورة صاد نعم العبد. انه اواب. رغم ان سليمان كان غني جدا. ما حصلوش اي امراض زي ايوب مسلا ما تصلوش مسلا فقر زي النبي عليه الصلاة والسلام. كان ربنا قال عليه نعم العبد لانه في وضعه ده استغله صح وعمل به احلى
شغل بعديها على طول تلاقي قصة ايوب في نفس السورة ربنا يحكي عن ابتلاءه الرهيب ومرضه الشديد وبعد كده ربنا يقول في الاخر انا وجدناه صابرا نعم العبد انه اواب. يبقى ربنا قال على سليمان في الصفحة دي اليمين نعم العبد نوى. وقال على سيدنا
في الصفحة الشمال نعم العبد النووي. رغم ان دوت قصة وده قصة تانية خالص. ايه اللي جاب سيدنا ايوب لسيدنا سليمان؟ ابتلاء مختلف تماما امن لكن النتيجة واحدة. الاتنين نجحوا. انت حالتك انت في شطر ستة وانت في شطر سبعة. المهم جاوبت صح انتم الاتنين ما فيش مشكلة. الرقم ده بيتكلم في
ده بيتكلم في مواقع اي حاجة. المهم انت جاوبت. مش مهم السؤال كان عن ايه؟ المهم تكون نعمة العبد. المهم ان ربنا يراك فتكون في عينه نعم العبد سبحانه وتعالى. انا وجدناه لوجدناه ايه؟ قال الوضع اللي انا فيه. لو ايوب انا وجدناه صابرا. لو سليمان انا وجدناه شاكرا
لو ان وجدناه راضيا انا وجدناه راجيا انا وجدناه خائفا عن الوضع المناسب لك. انا وجدناه تقيا انا وجدناها محجبة انا وجدناها منقبة. انا انه مصليا انا وجدناه صلاة الفجر وجدناه في المسجد. ربنا يجدك ايه؟ دي اهم حاجة. انك بتركز
ربنا يراني ايه دلوقتي؟ ده بيخلي كل حاجة سهلة. كل حاجة سهلة. ما تخليكش تشوف ان انت مريض انا اللي وحش كل الناس كويسة. انا شكلي وحشة. وكل البنات انا المبتلاه وكل البنات دولا كويسين. كله سواء. كله سواء
خلاص كل احداث الحياة هتبقى سواء. وبالتالي كل احداس الحياة بالنسبة لك هتبقى سعيدة. لانك انت بتبص لها على انها مجرد سؤال. ما لوش اي علاقة بيحبني بيكرهني الكلام ده. سؤال ايه المطلوب يا رب؟ اجاوب حاضر هجاوب. ازا انا سعيد. جاوبت؟ خلاص ازا الحدس ده سعيد. انا جاوبت
يبقى الحدس ده بالنسبة لي ايه؟ حدس سعيد. السؤال اللي بعد كده هل الابتلاء بيكون عقوبة ولا رحمة؟ ولا تكفير سيئات ولا رفع درجات؟ الدين سؤال مهم. بيلخبط لان انت بتجد في اللخبطة جاية منين؟ جاية من نصوص الشريعة فيها كده وفيها كده
فيها كده وفيها كده. مسلا مسلا النبي عليه الصلاة والسلام يقول اشد الناس بلاء الانبياء. تقول بلاء الانبياء ده هيبقى يعني هدفه اكيد رفع الدرجات. ما لهاش حل تاني. وبعد كده تجد نص اخر ازا احب الله قوما ابتلاهم. كويس. يبقى ازا البلاء ده يبقى ربنا لما يبتلي يبقى
حب وبعد كده تقول وما اصابكم من مصيبة فبما كسبت ايديكم ويعفو عن كثير يبقى عقوبة بقى الكلام كده ايه مختلف صح؟ اولا يرون انهم يفتنون في كل عام مرة او مرتين ثم لا يتوبون ولا هم يذكرون يبقى استدراج. مش كده؟ وتلاقي
يعني تلاقي ابتلاء تحس ان هو عبرة. واخذناهم بالبأساء والضراء لعلهم يتضرعون. فلما نسوا ما ذكروا به فتحنا عليهم ابواب كل شيء حتى اذا فرحوا بما اوتوا اخذناهم بغتة. فتبقى انت واقف في نصوص الشريعة دي في حيرة. هو البلاء يتفسر بايه؟ يعني هل كل بلاء يبقى دليل ان ربنا بيحبني
فالهوى كل بلاء تكفير سيئاته ورفع درجات؟ لأ. البلاء ليه تفسيرات كتير والتفسير ده انا كده انا ببني كلامي. انا دلوقتي هقول لك كلام مبني على كل اللي انا قلته مش اكتر. بس انا برتب لك الايه؟ برتب لك الدنيا. البلاء بيتعرف تفسير
من حال الشخص نفسه قبل البلاء وبعد البلاء. تقدر تفسر البلاء ساعتها اما تشوف حاله قبل وبعد. مثلا نبي يبتلى. لما يبتلى ليه يعني النبي؟ اسباب ممكن تفسر دي بسهولة
النبي سكته واحدة يعني ما فيش ما فيش احتمالات. او في احتمال بسيط هقوله لكم. اكيد لرفع الدرجات. واكيد فيها تاني عشان احنا نتعلم منه. وعشان لما يحصل لنا ابتلاء لازم في قدوة لنا في الابتلاء. فاللي ربنا يبتلي الانبياء عشان احنا يعملوا ردود الافعال الصح. فاحنا نعمل زيهم
يبقوا قدوة للايه؟ للمؤمنين. وقد يكون في شيء من تكفير السيئات. بس السيئات اللي هي في حق الانبياء الانبياء ما بيعملوش معصية. ما يتعمدوش معصية. لكن قد يحصل منهم مسلا ايه؟ نسيان. غفلة شوية سرح. اجتهد واخطأ
فدي بالنسبة للنبي بتعتبر ايه؟ سيئة. اللي هي بالنسبة لنا مش سيئات. فربنا يبتليه عشان يكفر عنه ليه؟ السيئة دي زي ما ابتلى يونس عليه السلام فابتلاه في بطن الحوت عشان يكفر عنه ان هو اجتهد وترك قومه ومشى. هو اجتهد. عمل اللي حس ان هو عمل اللي عليه ومشي. فربنا كان يرى ان
خد يونس ايه ما يمشيش. فابتلاه بقصة الحوت دي عشان يكفر عنه ليه؟ فدي بتبقى حاجة ممكن ايه؟ يسيرة يعني. لكن اصل ان هي ابتلاءات الانبياء للتعلم ولا الدرجات دي سهلة. طيب كويس. فهمنا ديت. آآ قلنا ده طب افرض حالة تانية خلاص احنا قلنا
لوحدي اولى واحد قريب من الانبياء. زي مسلا الصحابة زي الناس العالية قوي. في العادة بيكون البلاء للشخص دوت علشان تترفع وعشان الناس تتعلم ايه؟ تتعلم منه. وده طبعا بيبقى حال نادر قوي. اللي بعد كده الاشهر اللي هو اللي بعد كده. واحد مخلص شوية
بص كويس لكن عنده زنوب يعني. وربنا يريد به الخير. فيحبه. بس يريد ان هو ينقيه من ليه؟ من الزنوب دي. حتى تقبل عليها نقيا. وله منزلة عنده في الجنة. عايز يحطه فيها. يضعه فيها. فيبتليه. فالعبد ده يجاوب صح. يجاوب صح
نجاوب صح فكل ما يبتليه طبعا هنا لما بتكلم عن البلاء انا بتكلم على الايه اللي هو الاشبه بالمصيبة يعني. الدنيا بدأت توضح معنا. كلامي في الغالب على ايه؟ على المصيبة يعني
فيبتليه فيكفر عنه يبتليه يكفر عنه لغاية ما ينضف خالص يقبضه سبحانه وتعالى. او يكون زي ما قلنا آآ الشخص ده مثلا واحد ممكن يتفسر نفس تكفير السيئات واحد مقبل على الله سبحانه وتعالى. لسه كان معرض
امبارح النهاردة اقبل الى الله سبحانه وتعالى. اول ما يقبل الى الابتلاءات نزلت عليه. قال لها طب ليه بس؟ ما انا كنت كويس. ايوا ما انت انت جاي سواد خالص
وعملك لسه يسير. فربنا بيبتليه ممكن يكون لسببين. تكفير سيئات مش هيبقى فيه رفع درجات بقى هو ما فيش درجات لسه. هو احصائيات كتير قوي تكفير سيئات وامتحان ثبات. انت جاي صادق ولا كازب؟ عايز فعلا ربنا
ولا فيه مصلحة؟ طب تعال فيبتليه. ثبت يبقى انت تمام. وقع يبقى انت كداب من الاول. انت مش ايه؟ انت غير صادق في طلب الطريق لو انت صادق كنت تحملت في سبيل زلك اي ابتلاء يصيبك. فممكن يكون تكفير سيئات مع في نفس الوقت يكون ايه؟ امتحان. لكن شخص بقى ليه
الصورة الايه التالتة معرض بقى وهو معرض ابتلي. هو ايه؟ معرض خالص. ابتلي. ربنا اصابه مصيبة. هنا بقى تحتمل بقى. ممكن تكون طبعا هنا مش هتكون يعني مش هتحتمل رفع درجات ولا هتحتمل تكفير سيئات لان هو اصلا معرض. طب
ممكن تكون ايه تزكرة عتاب عقاب ربنا بيعاتبه بيعاقبه تحتمل الايه؟ الاحتمالات ديت. طب انا ممكن افسرها ازاي؟ دي بقى تتفسر لما تعرف ايه اللي حصل بعد ما الشخص ده بتقول ايه
واحد كان معرض عن ربنا. ربنا ابتلاه في ولد في في مال في بتاع. فاول ما بتقول الابتلاء ده تاب الى الله سبحانه وتعالى. عاد اليه. يبقى واضح قوي البلاء ده كان ايه؟ خير له
كان تذكرة كان موعزة كان عتاب كان رسالة ارجع الي. زي مين؟ زي اصحاب بالجنة. ربنا ابتلاهم ابتلاء شديد. كل فلوسهم اتحرقت. اول فلما رأوها بس بص الناس عاملين ازاي. ناس
كده! ايه ده! ايه السرعة دي! ايه الفهم ده! يا ريت نفهم رسالة ربنا زي الناس دي. يا ريت نفهم لما تبقى معرض وزنوبك كتير وربنا يصيبك بمصيبة ما تفسرهاش تفسير دنيوي. ما تقولش زي المشركين وان يروا كسفا من السماء ساقطا. اقول سحاب مرقوم
سلام. هذا عارض ممطرنا. بل وما استعجلتم به ريح فيها عذاب اليم. ده قوم يونس لما بس شافوا العذاب على طول فلولا كانت قرية امنت فنفع ايمانها الا قوم يونس لما امنوا كشفنا. العزاب كان جاي جاي تابوا قبل
قبل ما يوصل كشفنا عنهم عذاب الخزي في الحياة الدنيا ومتعناهم الى حين. والتانيين يقولوا هذا عارض ممطرنا. بل وما استعجلتم به ريح فيها عذاب الم تدمر كل شيء بامر ربها. ما تفسرش المصايب اللي بتحصل لك تفسير الدواء. انا ايدي اتكسرت ليه عشان وقعت؟ يعني ماشي ما احنا عارفين نعيش يعني
في وراء زلك بقى يعني. يعني حاول تكون ازكى من كده شوية. لازم تدخل ما وراء زلك. مين اللي وقعك؟ آآ واحد صاحبي لازم نوصل في الاخر لربنا. هو الذي فعل ذلك. اسأل نفسك ليه ربنا عمل في كده؟ ولازم تجاوب
الناس لما شافوا الجنة اتحرقت كلها فلما رأوها جاوبوا على طول قالوا ان لضالون بل نحن محرومون قال اوسطهم الم اقل لكم لولا تسبحون قالوا سبحان ربنا انا كنا ظالمين. ما فسروش بقى اصل في سيجارة وقعت في
آآ جنينة والواد بتاع دخل لقينا عمل شوية درة ايه! الناس دخلوا على الصح! مش مهم اتحرقت ليه! بس احنا عارفين اتحرقت ليه! مش عشان عمل درة في البتاع ولا فلان رمى سجارة كل دي اسباب ومين اللي سببها ربنا؟ وليه سببها؟ عشان احنا ضالين. خلص وجيب من
اخر ان لضالون بل نحن محرومون. قال الم اقل لكم لولا تسبحون؟ قالوا سبحان ربنا انا كنا طاغين انا كنا ظالمين فاقبل بعضهم على بعض يتلاومون. قال انا كنا طاغين عسى ربنا ان يبدلنا خيرا منها. لما نتوب انا الى ربنا راغبون
كزلك العزاب والعزاب الاخرة اكبر. يبقى لازم تفهم ياه لو نفهم زيهم لما ربنا بيبتليك بمصيبة بيبقى مازا يريد منك؟ يريد ان انت ترجع له بس يريد ان انت تفوق بس
بس يريد ان انت تتوب بس. لو ما فهمتش واعرضت واستمريت يبقى البلاء ده كان عقوبة لك. وستستمر العقوبة اولا يرون انهم يفتنون في كل عام مرة او مرتين ثم لا يتوبون ولا هم يزكرون. يفضل البلاء ملازمك عشان انت مش عايز ترجع. طب بقى لو اعرضت
خالص بقى وابتديت مرة واتنين وتلاتة وما فيش يحصل لك اسوأ مرحلة. ايه اسوأ مرحلة يقف يتوقف المصايب تماما؟ وتتقل تقول لي ده كويس يبقى كده ربنا راضي عني لأ اعرف ان انت خلاص بتخلص. دي اخر مرحلة لك وربنا
على سوء خاتمة على طول. هي دي القاعدة. طالما مرة واتنين وتلاتة قلت لك كزا مرة وما فيش هتلاقي كل البلاء وقف واتقلب ايه؟ نعم قال سنستدرجهم من حيث لا يعلمون. قال بعض السلف كلما احدثوا ذنب احدس لهم نعما. واخذناهم بالبأساء والضراء لعلهم يتضرعون
لولا اذ جاءهم بأسنا تضرعوا ولكن قست قلوبهم. وزين لهم الشيطان ما كانوا يعملون. فلما نسوا ما ذكروا به فتحنا عليهم الابواب كل شيء. كل شيء. كل شر اتقلب خير. حتى اذا فرحوا بما اوتوا اخذناهم بغتة
فاذا هم مبلسون فقطع دابر القوم الذين ظلموا والحمد لله راعين. هل هيفهم رسالة ربنا لك؟ قبل ما يحصل لك مصيبة عايزين نخلص مش كده؟ خد برضو قاعدة في الاخر
مش لازم تنشغل بسبب البلاء. يعني ترجمة البلاء مش ضروري. مش مهم البلاء ليه؟ هل هو رفع درجات وتكفير سيئات؟ هل هو عقوبة هل هو عتبة له اعمل الصح وخلاص. شف ايه اللي انت بتعمله غلط صلحه. شف ايه الصح اللي ناقص اعمله. ومش مهم تقعد تنشغل بالايه. لكن عايزك تحط مع دي كلمة صغيرة
احسن الظن بالله. في كل بلاء يحصل لك احسن الظن بالله. والله حسن الظن ده هينفعك. انا عند زن عبدي بي. قل يا رب انا زن بيك ان انت بتدبر لي الخير. بس انا مش ممكن
انا مش واخد بالي. يا رب انا ظني بك ان ده خير لي. يا رب انا زني بك ان انت مش يعني مش مش بتطردني. اكيد انت تريدني بتقربني اعمل ما يدل على حسن زنك في ربنا داقك ان شاء الله الزن ده ايه؟ الزن ده ينفعك. المؤمن ربنا سبحانه وتعالى بيكرمه بحاجة جميلة
ايه هي؟ بيبتليه على قدر دينه. يبتلى المرء على قدر ايه؟ دينه. ودي حاجة جميلة. ان ربنا سبحانه وتعالى لو اراد ان هو يكسرك هيبتليك اكتر من دينك. لكن لو مع المؤمن بيبتليه دايما على قدر ايه دينه. ما تقلقش طول ما انت مؤمن وكويس لن يبتليك الله ابتلاء زائد عن دينك ابدا
دايما دينك ايه؟ يستوعب البلاء. وكل ما يبتليك اكتر يديك تدين اكتر تقدر تتحمل به البلاء ليه؟ الاعلى. لكن لو ربنا اراد ان يقسم زهرك ابتلاء اعلى من ايه؟ اعلى من دينك. لزلك النبي عليه الصلاة والسلام كان يقول اللهم لا تجعل مصيبتنا في ديننا. هي دي المصيبة الحقيقية
ولا تجعل الدنيا اكبر همنا. وكان يقول اللهم اني اعوذ بك من فجاءة نقمتك وتحول عافيتك ومن جميع سخطك يعني انت حضرتك العافية يا جماعة ان انت تكون بتجاوب صح دايما. بغض النزر انت ايه؟ تحول العافية ان ربنا يسألك ويبتليك بالاجابة الغلط. ده
تحول ليه؟ العافية وده ناتج عن السخط زلك قال بعديها ومن جميع ايه؟ ومن جميع سخطك. اخيرا فوائد الابتلاء ممكن واحد يطلع بسرعة كده في كلمة في دقيقة ايه اللي ممكن اطلع به الابتلاء؟ احنا قلنا الابتلاء ده ايه؟ حاجة بتكشف حاجة صح؟ بس احنا ركزنا في حتة صغيرة ايه؟ ان ربنا
يظهر معدنك. لكن كلمة ابتلاء دي حط تحت اكتشاف دي ممكن تحط علاج كتير. الابتلاء زي ما قلنا ربنا بيبتليك يطهر ارفع درجتك بيعاتبك بيزكرك بيكشف معدنك دي ايه؟ دي حاجات بتحصل كده كده. لكن في اكتشافات تانية انا بكتشف نفسي. ودي من الحاجات الجميلة في
لا باكتشف صفاتي. فربنا بينوع لي في الاحداس عشان اكتشف انا عندي حسد. انا عندي كبر. انا مش كويس في الحتة دي. انا كويس في الحتة دي ركز عليها. انا عايز ازبط نفسي شوية. فلازم يحصل حاجة ويحصل رد فعل عشان انت تتعرف على نفسك. بدل ما تعرفها في الاخر بعد ما الدنيا تبوز وما تعرفش
تصلحها. فالابتلاء بيظهر لك نفسك انت وصفاتها الحقيقية عشان تبتدي تتعامل معها. الابتلاء بيظهر معدن الناس حواليك. وبتعرف صاحبك بجد وحبيبك بجد. والرجولة بجد. ومين يستاهل؟ ومين ما يستاهلش جزى الله الشدائد كل خير. عرفت بها عدوي من صديقي. فالبتلاء مش بيزهر بيزهر لك انت بيزهر انت
انت نفسك تظهر لنفسك. وبيظهر كل الناس ومعادن الناس اللي حواليك لك. فتقدر تعرف مين حبيبك بجد. ومين اللي يستاهلك؟ ومين ومين استهلكش؟ الابتلاء بيزهر لك صفات ربنا من رحمة واللطف والاحسان والملك والقدرة
وصفة الجبار. صفة القدير. كل الصفات دي بتزهر لك لما يحصل لك ابتلاء. قبل الابتلاء تبقى انت بتاع وعامل بتاع. اول ما يحصل ابتلاء تعرف ربنا بجد تعرف على صفات الله سبحانه وتعالى. الابتلاء بيظهر لك حقيقة الدنيا. لما تشوف ربنا اداها للكافر تقول لها يبقى ما تساويش حاجة. لما تشوفها راحت من واحد في سانية تقول ياه
بص قاعد يشتغل عشان قد ايه وراحت منه في الاخر. لما تلاقي واحد مات في سانية وساب كل حاجة تكتشف الحقائق. تكتشف حقيقة الدنيا صفات الدنيا الحقيقية في قد ايه البلاء بيظهر حاجات مهمة جدا ان احنا نستفيد الفوايد دي اكتشف نفسك اكتشف من حولك اعرف ربك اعرف حقيقة الايه
دنيا مش عايز اطول عليكم اكتر من كده. ده محاولة كده لجمع فن مواجهة الايه؟ البلاء. نسأل الله ان يتقبل منا ومنكم صالح الاعمال. اقول قولي هزا واستغفر الله لي ولكم